Guillaume Lecointre

Guillaume Lecointre es un zoologista e sistematician francés, nascut lo 28 de febrièr de 1964.

 Domenis d'activitat 

Professor al Musèum Nacional d'Istòria Naturala, trabalha especialament en sistematica (sciéncia de las classificacions), al melhorament e a l'exploracion de las proprietats dels metòdes de construccion de filogenias, e a lor aplicacion als teleosteans, a partir de donadas anatomicas coma de donadas molecularas. Participa dempuèi una quinzena d'annadas al melhorament de l'ensenhament en sciéncias de las classificacions, a totes los nivèls escolars. Son obratge La classificacion filogenetica del vivent cèrca de far evoluir l'ensenhament de la classificacion en rendent aquesta filogenetica.

Tanben foguèt fins a 2004 cronicaire pel jornal Charlie-Hebdo ont escriviá d'articles de vulgarizacion scientifica e denonciava çò que considèra coma de pseudosciéncias e lo retorn de l'espiritualisme en sciéncias.

 Publicacions 
 Obratges 
1997 : Contribucion a Pour Darwin, coordenat per Patrick Tort. Éd. Presses Universitaires de France ; ISBN 2130489214
2001 : Intrusions spiritualistes et impostures intellectuelles en sciences amb Jean Dubessy. Ed. Syllepse ; ISBN 2913165672
2001 : Classification phylogénétique du vivant amb Hervé Le Guyader. Ed. Belin ; ISBN 270112137X
2002 : Contribucion a Graines de Sciences 4. Ed. Le Pommier ; ISBN 2746501023
2004 : Comprendre et enseigner la classification du Vivant amb Marie-Laure Bonnet, François Cariou, André Duco, Gérard Guillot, Claude Lebas, Patrick Mardelle e Eric Nicol. Ed. Belin ; ISBN 2701138965
2004 : Les matérialismes et leurs détracteurs amb Jean Dubessy e Marc Silberstein. Ed. Syllepse ; ISBN 2847970924
2005 : Charlie ramène sa science amb Antonio Fischetti. Ed. Vuibert - Charlie Hebdo ; ISBN 2711771598

 Prèmis e societats scientificas 
1988 : Membre de la Societat Francesa d'Ictiologia ;
1989 : Membre de la Societat Francesa de Sistematica ;
1995 : Membre de la Willi Hennig Society ;
1996 : Laureat de la Societat Zoologica de França (Prèmi Gadeau de Kerville) ;
1996 : Membre de la Societat Zoologica de França.

 Vejatz tanben 
Ligams intèrnes
 Arbre filogenetic

 Ligams extèrnes 
  Pagina personala de Guillaume Lecointre sul sit del Museum Nacional d'Istòria Naturala
  Construccion d'una classificacion filogenetica, per Guillaume Lecointre
  Materialisme scientific, Guillaume Lecointre

Lecointre, Guilaume
Lecointre, Guilaume
Lecointre, Guilaume